Diskusia k Wikipédii:WikiProjekt Erby

message: Licencovanie obrázkov erbov má dva háčiky:
# Obávam sa, že povolenia, ktoré pokrývajú niektoré erby na sk Wikipédii nie sú kompatibilné s licenciou GNU GFDL. Nazdávam sa, že celý obsah Wikipédie by mal byť prístupný—a najmä ďalej šíriteľný—pod touto licenciou.
# Erb je de facto slovný popis určitého symbolického znamenia. Konkrétnu výtvarnú podobu mu dáva výtvarník (grafik), ktorý slovný popis vyjadrí obrazom. Tento obraz je chránený autorským zákonom č. 618/2003 Z. z. samostatne a nezávisle od povolenia obce na použitie erbu podľa zák. č. 369/1990 Zb.
Vyobrazenie erbu, či už na papieri, plátne, dreve alebo v podobe elektronického obrázka je tak chránené hneď dvomi zákonmi, ktoré nemôžeme obchádzať. --AtonX 10:35, 23. január 2007 (UTC)
thread_title:  Licencia na použitie erbu 

message: Myslim, ze by bolo vhodne uviest tabulku oslovenych obci, aby sme sa vyhli duplicite pri posielani mailov na obecne urady. do clanku pridam navrh tabulky. --MaBe 09:15, 27. február 2007 (UTC)
* Myslím že v tejto fáze to nemusíme unáhliť, pretože sa vynára riziko zákazu licencií typu "len pre Wikipédiu" tak ako ich doteraz obce posielali, pozri Wikipédia:Krčma/Novinky#Budúcnosť licencií v projektoch Wikimedia Foundation. Každopádne treba premyslieť a preformulovať žiadací e-mail a povolenia nechať posielať na permissions-skwikimedia.org. --AtonX 09:31, 27. február 2007 (UTC)
thread_title:  Zoznam oslovenych obci 

message: Zelam vela stastia pri ziskavani povoleni. Mohli by ste vsak zakazdym uploadnut obrazok aj do commons, takze by sme ho mohli pouzivat aj v anglickej wikipedii? Napr. erb Rozhanoviec je len na sk.wikipedia, pricom by sa velmi zisiel aj v anglickom clanku o obci. Zial, neviem, ako ho presunut do commons. Budem vdacny za akukolvek pomoc alebo radu. User:Tankred z en.wikipedia.org
* Aj ja by som rád požiadal o pomoc, ako vlastne nahrať erb aj s povolením do Commons, aby sa dal používať aj hocikde inde. Žeby nejak podobne ako tu? MarkBA 09:58, 15. apríl 2007 (UTC)
thread_title: Commons

message: Po tom, ako sa AtonX vyjadril 27. februára 2007, sa pravdepodobne so vzorom emailu nič nerobilo. Keďže už poznáme rozhodnutie Nadácie, je potrebné sa týmto zaoberať. --Bubamara …✉ 15:10, 25. november 2007 (UTC)
thread_title:  Štandardný žiadací email 

message: Presun z diskusnej stránky Diskusia s redaktorom:Bubamara#erby a symboly obcí 
Na zobrazenie symbolov obce musí byť súhlas... Aká je forma takéhoto súhlasu, od koho a hlavne ako mám prezentovať, že tento súhlas mám ? --ivob 11:06, 25. november 2007 (UTC)
*Myslím, že musí byť písomný, naskenovaný súhlas od obecného úradu. --Janko69 11:17, 25. november 2007 (UTC)
**Dobre, a čo s ním ďalej - komu ho prezentovať ?
***Pozri sa sem. Tam by to mohlo byť. --Janko69 11:29, 25. november 2007 (UTC)
****Ideálne je poslať naskenované povolenie na permissions-skwikimedia.org. Mz 12:02, 25. november 2007 (UTC)
*****Všetko jasné. Díky. --ivob 13:16, 25. november 2007 (UTC)
Prečítajte si prosím pozorne túto diskusiu k projektu: Diskusia k Wikipédii:WikiProjekt Erby, konkrétne čo povedal ešte 27. februára 2007 AtonX:  
Teda, žiadaci mail je potrebné vzhľadom na blížiaci sa marec 2008 preformulovať, aby vyhovoval podľa rozhodnutia Nadácie. --Bubamara …✉ 15:06, 25. november 2007 (UTC)
*No... nie som z toho múdrejší. Žiadací mail mi netreba, zoberiem fľašku a idem ... ale stačí formulácia pre použitie na Wikipédii všeobecne ? Alebo na internete všeobecne ? Pretože určite žiaden zo starostov neurobí free licenciu. Čiže povolenie pre použitie na čo. --ivob 16:47, 25. november 2007 (UTC)
*a zasa ja... a čo takto cvaknúť erb na budove ? my own work - public domain licence. --ivob 16:50, 25. november 2007 (UTC)
** Bez žiadaceho e-mailu to bude skutočne len o tej fľaške a erb bude zmazaný. Keďže však WikiProjekt Erby zastrešujú iní redaktori, presuniem túto diskusiu priamo k projektu aby sa vyjadrili oni, keďže sa erbom venovali podstatne dlhšie ako ja a majú v tomto smere väčšie skúsenosti. Wikipédia je dobrovoľný projekt a ja dobrovoľne priznávam, že nie som vševed.  --Bubamara …✉ 17:12, 25. november 2007 (UTC)
** Ak cvakneš erb na budove, tak - podľa § 27 AZ vyhotovenie a použitie takejto fotografie je klasifikované "použitie diela umiestneného na verejnom priestranstve... " , takže nepotrebuješ súhlas autora a "... nevzniká povinnosť uhradiť autorovi odmenu". Ide však z právneho hľadiska o citáciu a platí však § 25 tretia veta: "Pri citácii sa musí uviesť meno autora alebo jeho pseudonym, ak nejde o anonymné dielo, alebo meno osoby, pod ktorej menom sa dielo uvádza na verejnosti, ako aj názov diela a prameň". Keďže však takýmto verejne vystaveným dielom je erb, nezbavuje ťa to však povinnosti dodržať aj zákon 369/1990 o obecnom zriadení: "Právnické osoby zriadené alebo založené obcou, iné právnické osoby a fyzické osoby môžu používať symboly obce len so súhlasom obce." --AtonX 15:29, 26. november 2007 (UTC)
*Na fotenie erbov trvalo umiestnených na verejnom priestranstve mám rovnaký názor ako AtonX. IANAL.
*Čo sa týka prepísania Wikipédia:Erby/Štandardný_žiadací_email - pozerám naň a sú tam všetky informácie, ktoré majú byť. Reformulácii sa nebránim ak nejakú vymyslíte. Jedna vec, ktorú je tam s ohľadom na posledné dianie potrebné zmeniť je povolenie v zmysle autorského zákona;
*:a) buď požadovať povolenie na šírenie pod slobodnou licenciou (s rizikom, ktoré to nesie, že nám reprezentáciu pravdepodobne neposkytnú); alebo
*:b) v rámci PV (novej, ktorú treba vytvoriť).
*V prípade b) však silne neodporúčam licenciu typu "pre Wikipédiu" (v znení súčasného žiadacieho mailu). Mali by sme zaručiť možnosť šírenia s článkom (rozhodne s článkom v nezmenenej forme, najlepšie všeobecne s článkom o obci). To sa však týka celkovo toho ako bude nastavená nová PV ak nejaká bude. Najprv teda vyriešiť to, potom tento email. 33px helix84 ✉ 20:18, 26. november 2007 (UTC)
thread_title:  erby a symboly obcí 

message: :Obrázok:Svidnik Wappen.jpg Tento erb je tu tiež síce na dewiki ale je. Nepridáte ho do tabuľky ja ho nechcem pridať lebo sa bojím obvinenia z vandalizmu vďaka --Svalnac :-) 14:17, 3. august 2008 (UTC)
thread_title:  erb svidník 

message: Myslím, že nikto nemá právo dožadovať sa autorstva, pretože erby sú staré tisícročia. 
S pozdravom Pasťo 16:19, 13. máj 2009 (UTC)-- Pasťo
thread_title: Licencia

message: Dobrý deň.
Tu je získané povolenie obce na používanie symbolov obce: Erb. Prosím o pridanie do tabuľky s erbami thumb|150px|Povolenie
thread_title:  Pridanie 

message: Rád by som prispel k tejto diskusii. K problému zverejňovania erbov mám tento obrázok s prvým odstavcom. Obrázok je odfotený z publikácie Heraldický register Slovenskej republiky IV. a autorom úvodu je samotný predseda Heraldickej komisie Ministerstva vnútra. 
Tu je odkaz . 
Navyše si osobne myslím, že definícia zo zákona o obecnom zriadení, ktorá hovorí o užívaní erbu sa netýka používania erbov v encyklopedickom charaktere, ale v užívaní erbov ako formy prezentácie nejakej inej osoby ako obce (ako príklad by som uviedol MFK Košice, ktorý môže mať vo svojom logu erb mesta až schválením Mestom Košice).
V prípade ak je to v kontexte obce tj. zverejnením informácií o obci je to potrebné brať rovnako ako iné verejne dostupné informácie. Najmä v prípade ako tento, ak sú už erby a vlajky súčasťou nejakej verejne dostupnej publikácie(v prípade, že je pripojený aj zdroj informácie nejde predsa o porušenie autorského práva).
Tiež si myslím, že nezverejňovanie erbov je v rozpore s Ústavou SR, ktorá v čl. 26 jasne hovorí:"Každý má právo vyjadrovať svoje názory slovom, písmom,tlačou, obrazom alebo iným spôsobom, ako aj slobodne vyhľadávať , prijímať a rozširovať idey a informácie bez ohľadu na hranice štátu". A "Slobodu prejavu a právo vyhľadávať a šíriť informácie možno obmedziť zákonom, ak ide o opatrenia v demokratickej spoločnosti nevyhnutné na ochranu práv a slobôd iných, bezpečnosť štátu, verejného poriadku, ochranu verejného zdravia a mravnosti."...čo si nemyslím že ide o jeden z prípadov.
Taktiež podľa môjho názoru neobstojí tvrdenie, na základe ktorého ide o dielo autora(s výnimkou novotvarov). Väčšina erbov totižto je len prepisom starych pečatí z konca 18. storočia, ktorých autor už dávno nežije a uplynula aj zákonom stanovená doba duševného vlastníctva k týmto erbom. Síce nie som primárne proti žiadankam na obce ohľadom erbov, ale v kontexte často mizernej počítačovej gramotnosti zamestnancov úradov a neochoty miestnych samospráv k podobnej forme spolupráce som toho názoru, že by sme mali využívať aj v tomto prípade rovnako ako v iných prípadoch verejné dostupné zdroje ktoré nám práve zverejnené publikácie ponúkajú.--Tizo 22:20, 1. máj 2010 (UTC)
thread_title:  Zverejňovanie 

message: :Upozorňuje, že kým sa pristúpi k hromadnému nahrávaniu erbov (s povolením typu „obecný úrad povolil použitie tohoto obrázku na stránkach slovenskej Wikipedie“), mali by si súčasní aj budúci aktéri tejto akcie pozorne prečítať definíciu http://freedomdefined.org/Definition/Sk verzia 1.1. Obecné úrady povoľujú použitie obrázku na stránkach slovenskej Wikipedie, čo prakticky znamená neslobodnú licenciu wikipedia only, pozri:  a takéto obrázky majú byť zmazané. Všetky ostatné obrázky so slobodnou licenciou patria na commons. --–Bubamara ♠ 21:12, 12. jún 2011 (UTC)
* Prosím Ťa Bubamara vysvetlila by si nám to? Čo teda písať obecným úradom? Resp. komu a čo písať aby sa to dalo "normálne" používať? Rudko 21:24, 12. jún 2011 (UTC)
thread_title:  [[Wikipédia:Politika výnimiek]] 

message: Včera som poslal do okresu Dolný Kubín žiadosti na súhlas pre použitie symbolov obce, dnes chodia prvé odpovede. Z OTRS mi prišla odpoveď, že to bola zbytočná námaha, pretože súhlasy od obce jednoducho údajne nestačia, ale treba erby vlastnoručne nakresliť (?) a uvoľniť ich pod licenciou CC-BA-SA (?). Moje otázky, ktoré sa k tomuto projektu teraz vynárajú?
# Kde sa dá nájsť resp. kto vie povedať, čo presne máme / musíme / chceme od obcí žiadať aby sa erby mohli bez výhrad nahrať na commons.
# Keď je teda projekt v takejto forme neaktuálny a nerelevantný prečo je ešte stále na Wikipédii (zavádzanie súčasných/budúcich redaktorov do omylu)?
Rudko 10:09, 13. jún 2011 (UTC)
thread_title:  Stanovisko k projektu